Kortverkope is ’n wettige manier om geld te maak indien jy reken ’n aandeel is om die een of ander rede oorgewaardeer. Dis ook ’n goeie markmeganisme omdat kortverkopers kan help om ’n prysborrel met ’n spesifieke aandeel te voorkom.
Dit word egter as uiters oneties beskou om ’n verslag uit te reik of gerugte te versprei wat juis daarop gemik is om die aandeelprys te laat daal sodat jy daaruit kan voordeel trek.